stanford-oval/wikipedia huggingface dataset:
משה מרום

ערך זה עוסק בקצין בחיל הים הישראלי. אם התכוונתם למשה מרום-מלניק, טייס קרב ומפקד בסיס בחיל האוויר הישראלי, ראו .
| --- | --- |
תא"ל משה מרום, 1995
תא"ל משה מרום, 1995
 לידה:  1 בינואר 1949 (בן 75) ל' בכסלו ה'תש"ט צ'ינגדאו, סין
 תאריך עלייה:  יולי 1955
 מדינה:  ישראל 
 השכלה:  הטכניון – מכון טכנולוגי לישראל 
 השתייכות:   צבא הגנה לישראל  חיל הים הישראלי חיל הים הישראלי
 תקופת הפעילות:  1967–1998 (כ־31 שנים)
 דרגה:   תת-אלוף
 תפקידים בשירות
 ראש מדור אלקטרוניקה במחלקת מחקר במספן המודיעין  קצין האלקטרוניקה בפלגה הטכנית בבסיס חיפה  ראש מדור ל"א אקטיבי בענף מערכות ל"א במספן הציוד  ראש ענף במחלקת מחקר במספן המודיעין  ראש מחלקת אלקטרוניקה ושילובים, במנהלת בניית סער 5 וצוללות דולפין  נספח צה"ל ברפובליקה העממית של סין
 פעולות ומבצעים
   מלחמת ההתשה    מלחמת יום הכיפורים    מלחמת לבנון הראשונה    המערכה ברצועת הביטחון
 תפקידים אזרחיים
 דירקטור לפיתוח עסקי בחברת סאיטקס  מנהל פיתוח הנדסי בחברת קודאק  עמית מחקר בפקולטה להנדסה מכניקת זרימה באוניברסיטת ת"א  מנכ"ל וסגן נשיא טכניון גואנגדונג בסין  יועץ טכנולוגי לנשיא תאגיד DYNAVOLT RENEWABLE ENERGY לאנרגיה בת-קיימא בסין
 
משה מרום (נולד ב-1 בינואר 1949) הוא קצין חיל הים במיל' בדרגת תת-אלוף. זכה פעמיים בפרס מפקד חיל הים לחשיבה יוצרת. בתפקידו האחרון בשירות שימש כנספח צה"ל הראשון בסין. באזרחות סייע בפיתוח עסקי ושיתוף פעולה טכנולוגי בין חברות הייטק ישראליות לסיניות והקים את אוניברסיטת גואנגדונג-טכניון, המיזם המשותף לטכניון ולאוניברסיטת שנטאו שבסין.
משפחה ועלייה

משה (ססיל) מרום נולד בעיר צ'ינגדאו בסין לאריק (אריך), יהודי יליד גרמניה, ולו צה (ששינתה את שמה בהמשך ללאה), ילידת סין שגדלה בבית בודהיסטי ובהמשך המירה את דתה לנצרות. אביו של מרום שהתגורר מאז גיל 18 מחוץ לגרמניה ניסה לחזור לגרמניה בשנת 1935, אך נעצר על ידי גסטאפו, שוחרר בתנאי שיעזוב את גרמניה ויצא מגרמניה הנאצית אל המדינה היחידה שהסכימה לתת לו אשרת כניסה, סין, וכך פגש שם את האם.
בשנת 1952, שלוש שנים אחרי עליית הקומוניסטים לשלטון, סגרו הרשויות את הבר שניהל האב אריק בעיר צ'ינגדאו, ובשנת 1955 יצאה משפחת מרום באונייה בריטית להונג קונג, שם עברו לאונייה איטלקית שנסעה דרך תעלת סואץ לג'נובה. משם יצאו באונייה ישראלית והגיעו ביולי 1955 לחיפה.
לאחר שהות של כחודש במרכז הקליטה "שער העלייה" בחיפה, שם נולד בן הזקונים אליעזר מרום, התיישבה משפחת מרום עם שבעת ילדיה במושב העולים שדה אליעזר בגליל העליון.
לימודים

ב-1963 החל משה את לימודיו בבית הספר לקציני ים עכו אותם סיים בשנת 1967 במגמת המכונאות הימית.
קדט משה מרום בסיום מחזור י"ב מכונה בבית הספר לקציני ים עכו 1967.
קריירה צבאית

מרום התגייס לצה"ל בשנת 1967 אחרי שסיים את בית הספר לקציני ים עכו ושירת בחיל הים. ב-1970 התגייס לצבא הקבע ושירת במספן מודיעין של החייל. ב-1975 נשלח ללימודי הנדסת אלקטרוניקה בטכניון אותם סיים ב-1979. ב-1981 מונה לקצין אלקטרוניקה של בסיס חיפה, ב-1984 מונה לרע"ן אמל"ח אויב במחלקת מחקר של מספן מודיעין בדרגת סא"ל. ב-1987 נשלח ללימודי תואר שני בארצות הברית אותם סיים בהצטיינות והמשיך לתואר שלישי. משה סיים את לימודיו ב-1990 שזיכו אותו בתואר שני בהנדסת אלקטרוניקה ותואר שלישי באוקיינוגרפיה פיזיקלית. ב-1991 מונה לרמ"ח אלקטרוניקה ושילובים בדרגת אלוף-משנה במנהלת פרויקטים להב דולפין שניהלה את - בניית צוללות הדולפין בגרמניה, ספינות סער 5 בארצות הברית ופיתוח מערכות הלחימה של כלי השייט בארץ.
צוער משה מרום בקורס קצינים בסיסי 1971.
משה מרום על סיפון טרפדת מצרית מסדרת קומסומולץ (K-123) שלל בעדביה 1973.
משה מרום מקבל דרגת רס"ן  ממפקד חיל הים 21 בספטמבר 1979.
תא"ל ידידיה יערי, משה מרום ואלי מרום 1991.
קריירה צבאית > נספח בסין

בשנת 1993 נשלח מרום להיות נספח צה"ל הראשון של ישראל בסין. בתפקיד זה קודם לדרגת תא"ל. בתקופת כהונתו כנספח, שנמשכה עד שנת 1997 מוסדו קשרים צבאיים ראשונים עם הצבא העממי הסיני, ביקרו בסין ראש הממשלה ושר הביטחון יצחק רבין והרמטכ"לים אהוד ברק ואמנון ליפקין-שחק ועוד משלחות רבות מהתעשיות הביטחוניות בישראל.
קריירה צבאית > גלריה

ביקור רשמי ממלכתי ראשון של ראש ממשלת ישראל יצחק רבין בסין, מרום מלווה את הביקור בחומה הסינית, 1993.
עם הרמטכ"ל אהוד ברק והאח אל"ם אלי מרום בטקס הענקת דרגת תא״ל למשה מרום 30 ביולי 1994.
תא"ל מרום כנספח צה"ל בביג'ינג, 1994.
עם ע' ראש אג"מ האלוף דגן בעת ביקור בחיל השריון הסיני 1995.
מרום כנספח צבאי בכיכר טיין-אן-מן בייג'ינג, עם אלוף (מיל') משה קפלינסקי,1995.
עם עוזר ראש אג"מ האלוף איתן בן אליהו וקשר"ר אביהו דיסטלמן בפגישה עם הקשר"ר הסיני 1995.
מרום בעת ביקור נספחים בצבא העממי הסיני, 1996.
עם יועץ רוה"מ לטרור מאיר דגן בסין 1996.
מרום מארח את הרמטכ"ל אמנון ליפקין שחק בסין, 1996.
עם סגן רוה"מ ושר החקלאות רפאל איתן בעת ביקור בסין 1997.
שר הביטחון יצחק מרדכי פוגש את ראש אגף הלוגיסטיקה של הצבא העממי הסיני יחד עם ראש אט"ל האלוף עמי סגיס 1997.
משה מרום במוצב בלבנון 1997.
מרום בפגישה עם הרמטכ"ל רב-אלוף אמנון שחק, 1998.
משה מרום בשירות מילואים בעת ניסוי באוגוסט 2008.
משה מרום בעת שירות מילואים במאי 2024.
קריירה אזרחית

ב-1998 לאחר שהשתחרר מצה"ל החל מרום לעבוד בחברת סאיטקס ומונה לדירקטור לפיתוח עסקי באסיה עם פוקוס על סין. נחתמו הסכמי שיתוף פעולה עם חברות מובילות בתחום הדפוס הדיגיטלי בסין.
בשנת 2003 מונה מרום למנהל פיתוח הנדסי במחלקת המו"פ של חברת קריאו שרכשה את סאיטקס ולימים קודאק שרכשה את 'קריאו', תפקיד אותו מילא עד סוף 2011. היה אחראי לפיתוח וייצור של מערכת לפיתוח גלופות הדמיה דיגיטליות במפעל בסין שהיה שת"פ ראשון מסוג זה בחברה. מערכת זו השלימה את מערכת הקדם דפוס הדיגיטלי של קודאק. על פרויקט זה זכה מרום לציון לשבח ממנכ"ל קודאק העולמית. בתקופת עבודתו זו היה מרום שותף לתשעה פטנטים חדשים שנרשמו בארצות הברית.
בסוף 2013 קיבל מרום על עצמו את פרויקט הקמת טכניון בגואנגדונג בדרום סין. בנוסף לאחריות על בניית הקמפוס היה מרום אחראי גם לגיוס והקמת הארגון האדמיניסטרטיבי של האוניברסיטה. מרום היה המנכ"ל וסגן נשיאה הראשון של טכניון גואנגדונג, תפקיד אותו מילא עד סוף 2017.
מחקר מדעי - בנוסף לתפקידיו בתעשייה עסק מרום במחקר באוניברסיטת תל אביב בנושא ניתוח שבלים של כלי שיט בהדמיות מכ"ם מִפְתָּח סינתטי מוטס או מלווין. המחקר מומן על ידי מפא"ת משרד הביטחון. ממצאים מהמחקר פורסמו בעיתונים מדעיים חשובים.
עם נשיא המדינה עזר ויצמן בעת ביקורו בסין 26 באפריל 1999.
ביקור רשמי של יו"ר קונגרס העם וראש ממשלת סין לשעבר לי פנג ומנכ"ל סאיטקס יואב שלוש, 1999 במשרדי סאיטקס בהרצליה.
עם הארכיטקטים לבניית קמפוס טכניון גואנגדונג, 2015.
עם נשיא המדינה לשעבר שמעון פרס והמיליארדר לי קאשינג בטקס הנחת אבן הפינה לאוניברסיטה טכניון גואנגדונג בעיר שנטואו סין 16 דצמ' 2015.
ערב דיאלוג תרבותי באוניברסיטת שנטואו בו הצגתי את הייחודיות של העם היהודי הנבחר עם דיקן הפקולטה לאומנות פרופסור WANG שנת 2016.
עם מושל גואנגדונג מה שינג רוי (באנגלית: Ma Xingrui) בעת ביקורו בקמפוס החדש של טכניון גואנגדונג, 2017.
עם סגן מושל מחוז גואנגדונג CHEN LIANGXIAN בכנס כלכלי בגני התערוכה בת"א 7 ביוני 2017.
עם יוסי ורדי מחלוצי ההי טק הישראלי באותו כנס 7 ביוני 2017.
עם יזמים בשנג'ן 2018.
התנדבויות

בשנת 1997 בחופשת השחרור שלו התנדב מרום לשרת במוצב בדרום לבנון כחייל פשוט.
בשנת 2002 התנדב מרום לשרת בשטחי יש"ע במיזם של "מילואים בקו התפר" לאזרחים שפרשו משירות מילואים.
בשנים 2008–2019 התנדב מרום למילואים במחלקת אמל"ח במספן הים כדי ליזום פיתוח מערכת מתקדמת, תומכת לחימה. פיתוח שזיכה אותו בפרס מח"י לחשיבה יוצרת. התנדבות זו נמשכת עד ימים אלה.
השכלה ושפות

בנוסף לעברית, מרום דובר אנגלית וסינית מנדרינית.
מרום למד במוסדות השכלה גבוהה מחזיק בתארים הבאים:
תואר ראשון בהנדסת אלקטרוניקה הטכניון - מכון טכנולוגי לישראל שנת 1979.
תואר שני בהצטיינות בהנדסת אלקטרוניקה מ-Naval Postgraduate School מונטריי קליפורניה.
תואר שלישי באוקיינוגרפיה פיזיקלית מ-Naval Postgraduate School מונטריי קליפורניה.
פרסים והישגים

פרס מח"י לחשיבה יוצרת 1994 על פיתוח אמצעים בתחום הלוחמה האלקטרונית.
ציון לשבח ממנכ"ל קודאק העולמית על פיתוח מערכת בתחום הקדם דפוס הדיגיטלי
פרס מח"י לחשיבה יוצרת 2018 על פיתוח מערכת תומכת לחימה.
מרום הוגדר ל'עמית כבוד' של הטכניון – מכון טכנולוגי לישראל, בשנת 2018, על הקמת טכניון גואנגדונג בסין.
עם נשיא הטכניון פרץ לביא בעת קבלת התואר עמית כבוד של הטכניון - מכון טכנולוגי לישראל 2018.
משפחה

מרום נישא לרונית ממשפחת פליס אותה פגש בקריית שמונה שם שירתה ביחידת המורות של צה"ל. לזוג נולדו שני ילדים מיכל ואוהד. 

מיכל עוסקת בפיתוח הדרכה בחברת אמדוקס. ואוהד מרום עוסק בפיתוח עסקי בין סין לישראל בעולם הסטארטאפים. 

בשנת 2003 התגרש מרום, ובשנת 2005 נישא בשנית לדינה ממשפחת ששון העוסקת בגמולוגיה בבורסת היהלומים ברמת גן. למרום יש 4 נכדים, זהר, אלה, יאיר ושקד.
עם הבת מיכל מרום 1993.
עם הבן אוהד מרום 2013.
פרסומים

בתקופת עבודת הדוקטורט החל מרום בכתיבת מאמרים בג'ורנלים מדעיים:
A. Zapolski, M. Marom, G. Zilman (2015), On detectability of a ship’s Kelvin wake in simulated SAR images of the sea surface. IEEE Transactions on Geoscience and Remote Sensing, Vol. 53, No.
G. Zilman, A. Zapolski, M. Marom (2004), The Speed and beam of a ship from its wake SAR images. IEEE Transactions on Geoscience and Remote Sensing, Vol. 42, No. 10
L. Shemer, M. Marom and D. Markman (1993), Estimates of currents in the nearshore region using Interferometric Synthetic Aperture Radar. Journal of Geophysical Res., Vol. 98, 7001-7010.
L. Shemer, M. Marom (1993), Estimates of ocean coherence time by an Interferometric SAR. Int. J. Remote Sensing, Vol. 14, No 16, 3012 -2029.
L. Shemer, M. Marom and D. Markman (1992), Measurements of currents in the nearshore region of Monterey bay using INSAR. Proceedings of IGARSS ’92, Clear Lake, Texas, U.S.A.
M. Marom, L. Shemer and E.B. Thornton (1991), Energy density directional spectra of nearshore wavefields measured by Interferometric Synthetic Aperture Radar. Journal of Geophysical Res., Vol. 96, No. 22, 125-22, 134.
M. Marom and L. Shemer (1991), Estimation of ocean wave energy density using Interferometric SAR. Proceedings of IGARSS ’91, Espoo, Finland, 2025.
L. Shemer and M. Marom (1991), Application of the Interferometric SAR to estimation of the ocean scene coherence time.Proceedings of IGARSS ’91, Espoo, Finland, 2025.
9. M. Marom, R.M. Goldstein, E.B. Thornton, L. Shemer (1990), Remote sensing of ocean wave spectra by Interferometric Synthetic Aperture Radar. Nature, 345, 793-795
פרסומים > מאמרים

מה חדש בציי לוב איראן ברית המועצות וצרפת ירחון חיל הים לנוער 'עלי ים', יוני 1974.
טיל ים ים אקסוסט ירחון חיל הים לנוער 'עלי ים', יולי 1974.
קריאה נוספת

יואב לימור חופשת השחרור של תת-אלוף, מעריב 16 בדצמבר 1997.
עמית נבון הגנרל הסיני של צה"ל, מעריב 10 ביולי 1998.
Ms. Yao Yao, Guangdong Technion released the 2017 admission information, China Sauthern Daily, May, 03, 2020
Link: https://www.gtiit.edu.cn/viewNews_217.aspx
ביאורים

↑  מימין לשמאל: משה קפלינסקי, אמנון ליפקין שחק, סא"ל שלומי מעין רל"ש הרמטכ"ל ומשה מרום.
הערות שוליים

1 2 3 4  דב גולדשטיין, האם ילדי הם יהודים?, מעריב, 27 במרץ 1959
↑  אבנר לוטן, אדמירל צ'ייני, ידיעות תל אביב, 12 באוקטובר 2007
↑  עמית נבון, מעריב, 10 ביולי 1998.
↑  יואב לימור מעריב 16 בדצמבר 1997.
נינג דזטאו

זהו שם סיני; שם המשפחה הוא .
נִינְג דְזֶטָאו (בכתב סיני:  宁泽涛, בפין-יין: Níng zétāo; נולד ב-6 במרץ 1993) הוא שחיין סיני, אלוף העולם (קאזאן 2015) במשחה ל-100 מטר חופשי.
ביוגרפיה

נינג נולד בג'נגג'ואו. הוא החל לשחות בגיל 8.
ביוגרפיה > 2013

באליפות סין בשחייה שנערכה בג'נגג'ואו באפריל 2013 זכה נינג בשתי מדליות זהב, בשמחה ל-50 מטר חופשי בשיא חדש של 22.41 שניות ובמשחה ל-100 מטר חופשי בשיא סין חדש של 48.60 שניות.
ביוגרפיה > 2015

באליפות העולם שנערכה בקזן ב-2015 זכה נינג במדליית זהב, במשחה ל-100 מטר חופשי בתוצאה של 47.84 שניות, לפני קמרון מקאבוי מאוסטרליה 47.95 שניות ופדריקו גראביץ' מארגנטינה (48.12 שניות).
אימרוץ

באפריל 2011 נכשל נינג בבדיקת סמים לאחר שבדמו נמצא קלנבוטרול, ובעקבות זאת הושעה לשנה אחת.
שיאים אישיים > בריכה אולימפית

50 מטר פרפר: 23.65 שניות (2014)
50 מטר חופשי: 21.91 שניות (2013), שיא סין
100 מטר חופשי: 47.65 שניות (2014), שיא אסיה
ניקולאס נקולו

ניקולאס אלכסיס ג'וליו נקולו נדובנה (באנגלית: Nicolas Alexis Julio Nkoulou Ndoubena; נולד ב-27 במרץ 1990 ביאונדה שבקמרון) הוא כדורגלן קמרוני המשחק בעמדת הבלם באריס סלוניקי.
קריירת מועדונים

נקולו החל לשחק כדורגל בקאג'י ספורטס אקדמי, אקדמיית כדורגל מהעיר דואלה שבקמרון.
בשנת 2007 חתם נקולו על חוזה ל-3 שנים במונקו הצרפתית. בעונתו הראשונה במועדון שיחק בקבוצת הנוער, ובחודש יולי 2008, בעת קדם העונה, הצטרף לסגל הבוגר וקיבל את חולצה מספר 3. הוא ערך את הופעת הבכורה שלו במועדון ב-13 בספטמבר 2008 בניצחון של מונקו על לוריאן בתוצאה 0–2 והוחלף בדקה ה-65.
ב-29 ביוני 2011 עבר נקולו את הבדיקות הרפואיות במרסיי וחתם בה ל-4 שנים. הוא ערך את הופעת הבכורה שלו ב-14 באוגוסט 2011 במשחק ליגה נגד אוסר.
ב-29 ביוני 2016 חתם נקולו באולימפיק ליון לארבע שנים. ב-6 באוגוסט ערך את הופעתו הבכורה בקבוצה בהפסד 1–4 לפריז סן-ז'רמן בסופר קאפ הצרפתי.
ב-5 באוגוסט 2017 הושאל נקולו לטורינו עד לסוף העונה.
קריירה בינלאומית

נקולו נכלל בסגל נבחרת קמרון עד גיל 21 באולימפיאדת בייג'ינג. הוא ערך את הופעת הבכורה שלו בנבחרת הבוגרת של קמרון ב-19 בנובמבר 2008 במשחק ידידות נגד נבחרת דרום אפריקה.
נכלל בסגל נבחרת קמרון לטורניר מונדיאל 2022.
סוהפה

| --- | --- |
סמל סוהפהסמל סוהפה

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת פוטנוק
 שטח:  16.04 קמ"ר
 אוכלוסייה:  ‏
  ‑ בכפר:  95 (1 בינואר 2024)
 קואורדינטות:  48°24′29″N 20°27′07″E﻿ / ﻿48.408011111111°N 20.452038888889°E﻿ / 48.408011111111; 20.452038888889 
 אזור זמן:  UTC +1
 http://www.szuhafo.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סוהפה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.סוהפה  he tabBackground:;tabBorder:#aaa;defaultTab:0;
 
סוהפה (בהונגרית: Szuhafő) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית סוהפה קטנה משמעותית בשנים האחרונות, מ-240 תושבים בשנת 1990 עד 136 תושבים בשנת 2018 (ירידה של כ-43%).
בסוהפה חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 13 | 544 |
| 1910 | 4 |  |
| 1920 | 4 |  |
| 1930 | 5 |  |
| 1941 | 6 | 495 |
נרי צדקה

| --- | --- |
אין תמונה חופשית
 לידה:  24 בספטמבר 1977 (בן 47)
 מדינה:  ישראל ישראל
 עיסוק:  שחקן, דוגמן
 מקום לימודים:  בית צבי, למד לימודי משחק אצל אייל כהן, לימודי פיתוח קול אצל דלית כהנא
 פרופיל ב-IMDb
נרי צדקה (נולד ב-24 בספטמבר 1977) הוא שחקן ודוגמן ישראלי.
ביוגרפיה וקריירה

צדקה נולד למשפחה שומרונית אדוקה, וגדל בשכונת השומרונים נווה פנחס שבעיר חולון, ישראל. אחותו היא השחקנית סופי צדקה.
צדקה בשנים 2002–2005 למד משחק בבית ספר לאומנויות הבמה בית צבי.
בשנים 2006–2008 למד לימודי משחק אצל אייל כהן, לימודי פיתוח קול אצל דלית כהנא.
בשנת 2003 השתתף בעונה הראשונה בטלנובלה של ערוץ 2 "אהבה מעבר לפינה" גילם את בועז המדריך לג'ודו של שירלי (אגם רודברג).
בשנת 2009 יצא סרט תיעודי בהשתתפות צדקה, "שומרוני בודד", בבימויו של ברק הימן. הסרט מגולל את סיפורו של אביו של סופי ונרי, ברוך צדקה, ואת התנכרותה של העדה השומרונית אליו ואל משפחתו בעקבות יציאתן של בנותיו מן העדה.
בשנת 2010 השתתף בקליפ של פבלו רוזנברג "אל תדאגי לי אמא".
בשנת 2011 שיחק בסרט הקצר ״יום עבודה שגרתי״. באותה השנה גם יצר את השיר ״שנינו שווים״.
בשנת 2018 הופיע בסדרה ״בית הכלבים״ בתפקיד מקס דמרקוס.
צדקה השתתף בפרסומות של "סופר-פארם", "drinka", "יינות כרמל", "Plus500", "אל על", "אמדוקס", "נביעות", "Silkin MAIN", "משרד התיירות", "AllJobs", "בוש", "Moovit", ולמלונות "דן", ו"Carlton" ועוד.
בנוסף להיותו שחקן צדקה גם דגמן לחברות "פילה", והשתתף בתצוגות אופנה של מיטב המותגים המובילים בארץ, ביניהם "רנואר", "קסטרו", ועוד.
הערות שוליים

1 2 3 4  RAFI AGIV TALENT AGENCY | כל המיוצגים | נרי צדקה |, באתר RAFI AGIV TALENT AGENCY
↑   פבלו רוזנברג – אל תדאגי לי אמא, סרטון בערוץ "Pavlo Rosenberg", באתר יוטיוב (אורך: 03:33)
↑   סרט קצר – יום עבודה שגרתי, סרטון בערוץ "Olush", באתר יוטיוב (אורך: 02:11)
↑   נרי צדקה – שנינו שווים, סרטון בערוץ "Olush", באתר יוטיוב (אורך: 03:06)
↑   בית הכלבים 3: הרגעים הגדולים – מנסים להרשים את המרקוסים | טין ניק, סרטון בערוץ "ערוץ טין ניק", באתר יוטיוב (אורך: 06:25)
↑   סרט מוצר דרינקה – חדר ישיבות, סרטון בערוץ "FIRMA Creative Production", באתר יוטיוב (אורך: 01:06)
↑   Plus500 Commercial, סרטון בערוץ "FIRMA Creative Production", באתר יוטיוב (אורך: 00:31)
↑   אל על-לירן דנינו, סרטון בערוץ "GoogIe Tuber", באתר יוטיוב (אורך: 00:54)
↑   Amdocs Connected Home, סרטון בערוץ "Amdocs", באתר יוטיוב (אורך: 02:26)
↑   Amdocs Compact Convergence, סרטון בערוץ "Amdocs", באתר יוטיוב (אורך: 00:55)
↑   נביעות – לגוף ולנשמה | Neviot, סרטון בערוץ "נביעות ישראל", באתר יוטיוב (אורך: 00:31)
↑   10982 Silkin MAIN 42s_PHARM, סרטון בערוץ "Screen Previews", באתר יוטיוב (אורך: 00:43)
↑   שימרית סיטון טורנר – סרטון תדמית למשרד התיירות, סרטון בערוץ "Shimrit Sitton Turner", באתר יוטיוב (אורך: 05:21)
↑   העסק שלכם גדל, אבל נתקעתם בלי עובדים?, סרטון בערוץ "אולג'ובס AllJobs", באתר יוטיוב (אורך: 00:20)
↑   בוש מציגה מקרר משפחתי במיוחד, סרטון בערוץ "בוש – Bosch Home Israel", באתר יוטיוב (אורך: 00:20)
↑   Moovit APP, סרטון בערוץ "Be Productions", באתר יוטיוב (אורך: 01:28)
↑   Carlton Tel Aviv Be at your Best Film, סרטון בערוץ "DORON ELIAZ", באתר יוטיוב (אורך: 01:15)
סאפפו

| --- | --- |

 לידה:  המאה ה־7 לפנה״ס לסבוס, יוון 
 פטירה:  570 לפנה״ס? לפקדה, יוון 
 מדינה:  מיטילנה 
 מקום מגורים:  סירקוזה העתיקה, מיטילנה, לסבוס 
 
סַאפְּפוֹ (ביוונית: Σαπφώ, בניב האַיְאוֹלִי שדובר באזורה, נהגה: "פְּסַאפְּפו", Ψάπφω) הייתה משוררת לירית בת המאה השביעית לפני הספירה, תקופת יוון הארכאית, שחייתה באי לסבוס אשר ביוון, ככל הנראה בפוליס מִיטִילֶנֶה, שהיווה את המרכז התרבותי של המאה השביעית לפנה"ס. השפעתה הייתה רבה. סאפפו נודעה בכל רחבי העולם היווני הודות לשירתה והייתה כה מפורסמת שבסירקוסאי הוקם פסל בדמותה כדי לכבדה בהגיעה לעיר. רק חלקים מעטים מתוך מכלול שירתה של סאפפו שרדו עד ימינו.
אין בנמצא מקורות היסטוריים אמינים על חייה של סאפפו, למעט שירתה. ייתכן שבשירתה יש קווי דמיון בין קורותיה של המשוררת לבין דמותה בשיר, אך חוקרים דחו פרשנות כאילו יש בהם אלמנטים ביוגרפיים. אמיתות הפרטים הביוגרפיים המקובלים על אודותיה, המובאים בהמשך, מוטלת בספק.
חייה

מאמינים כי הוריה של סאפפו היו סְקַמָנְדֶר וקְלֵאיס. היא נולדה בסביבות שנת 630 לפנה"ס, באי לסבוס שביוון, ככל הנראה בפוליס מִיטִילֶנֶה. על פי קומדיה יוונית ידועה, היא נישאה לסוחר עשיר מהאי אנדרוס, ולפי פירושים מסוימים של אחד משיריה, ילדה בת שנקראה אף היא קלאיס, על שם סבתה. משפחתה של סאפפו הייתה חלק מהאריסטוקרטיה של האי, ועל כך מעיד התחכום הלשוני בשיריה. בסברה כי סאפפו גורשה עם מספר אריסטוקרטים אחרים לסיציליה יש כנראה אמת, אך היא בילתה את מרבית חייה במיטיליני.
באותה תקופה נהגו נשים ממעמד גבוה להתאסף ולבלות את הימים בכתיבת שירה. סאפפו שהייתה המובילה בחברתה קיבצה סביבה חבורת מעריצים ופתחה לימים אסכולה יוונית לנשים. נושאי מרבית השירים היו תלמידותיה של סאפפו. המפורסמות בהן היו דמויות כמו ארינה מטלוס ודמופילה מפמפיליה. סאפפו פיתחה צורת שירה המיוחדת לה, שיטה שנודעה לימים כמטר הסאפפי או הדגם המיקסו-לידי.
בעבר זקפו מבקרי ספרות לזכות סאפפו גם הובלת תנועה אסתטית שהתמקדה יותר ביחידים האנושיים ופחות באלים, מושא האמנות הקלאסי. עם זאת, כיום הסברה השולטת היא כי שירתה היוותה המשך לדרך שהתוו אחרים לפניה, אך שירתה היא מן הראשונות אשר נשמרו בכתב.
2 מקורות ביוגרפיים מאוחרים יש בידינו כיום, האחד מקורו בפפירוס מצרי מסוף המאה השנייה או תחילת המאה השלישית לספירה, והשני הוא בחיבור משלהי המאה העשירית לספירה, "סוּדָה", הכולל אוסף רב של ביוגרפיות.
שירתה

נאמר על סאפפו כי התעלתה על כל המשוררים היוונים מלבד לארכילוכוס ואלכאויס. אוצר המילים הרחב שלה, משפטיה הקצרים, הישרים והפסטורליים, יחד עם שיפוטה האובייקטיבי את רגשותיה ורצונותיה, זיכו אותה במקום נכבד בשירה היוונית והאוניברסלית כאחד.
אפלטון כינה את סאפפו "המוזה העשירית" וכתיבתה אתגרה אפילו את זו של הומרוס, היא נודעה כ"המשוררת" והוא כ"המשורר", אחרים קראו לה "הפרח", "היפה" או "הנס". ברם, תיאורים אלו אינם תואמים את אישיותה האפלה והמסוגרת.
חלק נכבד משירי האהבה שכתבה מוקדשים לנשים, ולכן נחשבה לעיתים ללסבית ויצירתה הוחרמה בימי הביניים על ידי הכנסייה. חלק אחר של שיריה פנה אף לאחיה כארקסוס.
המושג "לסבית" מקושר אף הוא לסאפפו שגרה באי לסבוס שביוון. המילה "סאפפית" היא לעיתים בשימוש כמילה נרדפת ל"לסבית", אך גם נמצאת בשימוש כהתייחסות לנשים ביסקסואליות, מכיוון שסאפפו כתבה שירה ארוטית על נשים וגם על גברים, ואין ראיות היסטוריות לגבי העדפותיה למגדר אחד בלבד.
הכנסייה הקתולית דחתה את עבודותיה של סאפפו בגלל התוכן ההומוסקסואלי של שיריה והארוטיקה שבהם. כתוצאה מכך הוזנחו כתביה ולא הועתקו. מתוך שיריה הרבים שרד במלואו רק שיר אחד שלם בן 28 שורות, הקטע השני באורכו ששרד הוא בן 16 שורות, ומכל שאר עבודותיה נותרו חלקים, רובם באים מציטוטים של שיריה או פיסות פפירוס שיריה חולקו לתשעה ספרים, אך לא ידוע היום לפי איזה סדר או שיטה.
אמנם כיום מזוהה סאפפו עם שיריה הרבים, אך בימי הביניים היא נודעה בכך שזרקה עצמה מצוק בגלל אהבה נכזבת לספן בשם פאון. שורשי האגדה הם עוד בימי רומא העתיקים, ולכן אין לראות את האגדה כמזימה של הכנסייה להטעיית הקוראים.
הצגת דמויות היסטוריות מפורסמות פעם כהטרוסקסואליות ופעם אחרת כהומוסקסואליות היא תופעה שכיחה, הקשורה בין היתר לתופעת ההעלמה הביסקסואלית. יש הטוענים כי מקורה בתרבות היוונית, שלא ייחסה קיטוב מיני כלשהו לבני האדם, וראתה את הפדרסטיה כחלק בלתי נפרד מהתרבות.
חזרי-נא אלי, גונגילה, כאן הלילה,
את, ורדי, עם נבלך מלידיה.
שם מרחף לעד סביבך מקור ההנאה:
יופי התשוקה.
אפילו בגדך בוזז את עיני שלי.
אני מוקסמת, אני שפעם
התלוננתי לאלה ילידת-קפריסין

שכיום אני לה אתחנן.
השפעות

לורד ביירון מזכיר את סאפפו באחד משיריו.
בודלר כתב על סאפפו בפרחי הרוע.
הילדה דוליטל, המשוררת האימג'יסטית, כתבה מסה פואטית המוקדשת לשירתה של סאפפו.
לורנס דארל כתב מחזה בחרוזים ושמו סאפפו, המתרחש בלסבוס במאה ה-7 לפנה"ס
נטאלי קליפורד בארני כתבה בשנת 1902 על סאפפו דברי הלל בספרה "חמישה דיאלוגים יוונים קטנים" וערכה יחד עם בת זוגה מסע לאי לסבוס בכוונה לייסד במקום בית ספר לשירה על פי המודל של סאפפו.
ב-1894 פרסם המשורר הצרפתי פייר לואי ספרון שירה אירוטית-לסבית בשם "שירי ביליטיס". הספרון נכתב כביכול בידי ביליטיס, בת דמותה ותקופתה של סאפפו, סגנונו הזכיר את כתיבתה של סאפפו והוא אף כלל בתוכו מספר פיוטים משירתה. מספר שנים לאחר צאתו הודה לואי כי הוא כותב השירים וביליטיס היא דמות בדיונית.
האסטרואיד 80 Sappho (אנ') שהתגלה במאי 1864 על ידי רוברט פוגסון (אנ') נקרא על שמה.
תרגומים לעברית

אמיר אור, בתוך תשוקה מתירת איברים - אנתולוגיה לשירה ארוטית יוונית, הוצאת ביתן/המפעל לתרגומי מופת, 1993
שמעון בוזגלו, מישהי, אני אומרת, תזכור אותנו, כל שירי ספפו בתרגום חדש ומוער בתוספת מבוא והערות; הוצאת אבן חושן, 2009. ISBN 978-965-537-002-7 (מבחר מתוך הספר (ארכיון))
יורם ברונובסקי שירים/סאפפו, ספרית פועלים, 1978
הערות שוליים

↑  במובן המקורי של המונח, היא הייתה מלווה את שירתה ב-Λύρα (לירה), סוג של נבל
1 2  גרסאות אחרות משייכות אותה לפוליס אֶרֶסוֹס שבאותו האי
↑  Meet Sappho, The Bisexual Poet Way Ahead Of Her Time , Gina Ciappione, Ravishly, September 28 2014
↑  פול ראסל, "100 גאים", הוצאת אסטרולוג, 1995
↑  Roger A. Pack. Two Classical Forgeries, in The American Journal of Philology, Vol. 110, No. 3 (Autumn, 1989), Published by: The Johns Hopkins University PressStable, pp. 481-483.
↑  Elizabeth Otto. Memories of Bilitis in Genders, Vol 36 (2002). Published by: University of Colorado. pp.7-10.
| --- | --- |
בקרת זהויות :  NLI: 987007267656405171  PLWABN: 9810602796705606  BIBSYS: 90057408  BNC: 000081338  BNE: XX1155921  BnF: cb11923688w (data)  CiNii: DA00907554  GND: 118605534  ICCU: DDSV085446  ISNI: 0000 0004 0033 1045  LCCN: n50047921  LNB: 000045661  MusicBrainz: aa987704-922c-448f-9268-6231e552ee8a  NDL: 00455319  NKC: jn19981002113  NLA: 35900260  NLG: 28794  NLK: KAC201731572  NSK: 000107946  NTA: 069035091  RERO: 02-A000144209  SELIBR: 208630  SNAC: w6sq90z5  SUDOC: 027122611  Trove: 1137678  ULAN: 500337096  VcBA: 495/10012  VIAF: 78770488   WorldCat (עם VIAF): 78770488 
סאפפו, בציור של גוסטב קלימט מ-1888–1890
נירית בקשי

| --- | --- |

נירית בקשי בטקס בחירת מלכת היופי, 2000
 לידה:  27 בינואר 1982 (בת 42) ברוש, ישראל
 מדינה:  ישראל 
 ידועה בשל:  מיס ישראל (2000)
 
נירית בקשי (נולדה ב-27 בינואר 1982) היא דוגמנית ומלכת היופי של ישראל לשנת 2000.
ביוגרפיה

בקשי נולדה וגדלה במושב ברוש בדרום. למדה בתיכון מקיף ו' בבאר שבע. בצעירותה אמה של חברתה רשמה אותה לקורס דוגמנות וכך התחילה את פעילותה בתחום. בגיל 17 הייתה לסגנית ראשונה בתחרות "תגלית השנה". שנה לאחר מכן זכתה בתחרות מלכת היופי.
ב-2005 הופיעה בפרסום של חברת "שומרי משקל".
בשנת 2004 החלה ללמוד אדריכלות בטכניון.
ב-2011 השתתפה בסדרה החברים של נאור בתפקיד אורח.
במקביל לעבודתה בחברת האדריכלים CPSL בתפקיד בכיר, החלה לימודים בתחום הליווי ההתפתחותי לתינוקות וצילום.
כיום היא צלמת משפחה, הריון וניובורן.
נצרות קדומה

סמל הדג, אחד מהסמלים העתיקים והחשובים ביותר בנצרות.
"נצרות קדומה" הוא מושג המתייחס לתקופה בתולדות הנצרות בה עוצבו הקווים הבסיסיים של תנועה דתית, חברתית, אינטלקטואלית ופוליטית שהפכה לדת הנוצרית חובקת העולם. תיחום גבולותיה של תקופה זו משתנה לפי האסכולות והחוקרים השונים העוסקים בה. הרוב מציין את תחילתה עם מותו של ישו בצליבה, בשנת 30 לספירה. יש המציינים את תום תקופת הנצרות הקדומה בוועידת ניקיאה בשנת 325, ועידה בה נקבעו, באופן אחיד, יסודות האמונה הנוצרית הקתולית. אחרים רואים את תום התקופה בשנת 400, תקופתו של אוגוסטינוס הקדוש מחשובי הוגי הדעות הנוצרים. אחרים מאריכים את התקופה עד לשנת 632, שנת מותו של הנביא מוחמד ותחילת התפתחות האסלאם. לבסוף, יש המגיעים עד לשנת 800, תקופתו של המלך קרל הגדול כאשר מרכז הנצרות עבר למערב, פיזית והגותית.